ZAPISNIK

35. sjednice Vijeća Gradske četvrti Trešnjevka - jug održane 13. svibnja 2024. (ponedjeljak) u Područnom uredu Trešnjevka, Park Stara Trešnjevka 2, dvorana 314/II, s početkom u 18:00 sati.

PRISUTNI ČLANOVI VIJEĆA:
Rada Borić, Toma Bošnjak, Marina Ivandić, Davor Jandrić, Jakov Kiš, Nenad Ljubić, Josip Markanović, Elvira Mulić, Zvonimir Mustaf, Jagoda Novak, Larisa Petrić, Irena Rožman, Danijel Samaržija, Marin Sladić, Daniela Širinić, Davor Terzić, Nikola Tomašegović, Esad Turković i Slaven Vukasović.

ODSUTNI ČLANOVI VIJEĆA: Nema odsutnih.

OSTALI PRISUTNI: 
	Tihana Soljankić – predsjednica VMO Gajevo
	Marko Palada – predsjednik VMO Prečko
Marijana Hrestak – voditeljica Područnog odsjeka Trešnjevka-jug

Predsjednica pozdravlja prisutne članove Vijeća i goste te konstatira da sjednici prisustvuje 19 od 19 članova Vijeća Gradske četvrti Trešnjevka – jug te otvara 35. sjednicu Vijeća.
Predsjednica predlaže prihvaćanje zapisnika 34. sjednice Vijeća Gradske četvrti Trešnjevka – jug. 
Vijeće JEDNOGLASNO prihvaća zapisnik 34. sjednice Vijeća održane 19. travnja 2024..
Predsjednica predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda te ukoliko ima prijedloga za dopunu dnevnog reda.
Nema prijedloga.
Vijeće JEDNOGLASNO prihvaća predloženi dnevni red koji glasi:
DNEVNI RED
1. Inicijativa za izdvajanje rasvjete južnog nogostupa Jarunske ulice od rasvjete Sportskog parka Mladost
2. [bookmark: _Hlk160019853]Prijedlog zakupa zemljišta dio k.č.br. 4164 i 4165 obje k.o. Rudeš
3. Prijedlozi akcija za nacrt izmjena i dopuna Programa građenja komunalne infrastrukture i Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2024.
4. Pitanja, prijedlozi i obavijesti

Ad. 1. Inicijativa za izdvajanje rasvjete južnog nogostupa Jarunske ulice od rasvjete Sportskog parka Mladost
Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće JEDNOGLASNO donosi
Z A K LJ U Č A K 
o inicijativi za izdvajanje rasvjete južnog nogostupa Jarunske ulice od rasvjete Sportskog parka Mladost
1. Vijeće je zaprimilo zahtjev upravitelja Sportskog parka Mladost kojim se moli izuzimanje rasvjete ispred samog Parka, a koja se nalazi na nogostupu Jarunske ulice, iz sustava održavanja rasvjete samog objekta Sportskog parka Mladost.
2. Vijeće je suglasno s predmetnim prijedlogom te ovu inicijativu za izdvajanje kao i zahtjev za rekonstrukcijom iste dostavlja Gradskom uredu za obnovu, izgradnju, prostorno uređenje, graditeljstvo i komunalne poslove - Sektoru za građenje komunalne infrastrukture i održavanje javnoprometnih površina, javnih objekata i javne rasvjete na nadležno postupanje.
3. Sastavni dio ovog zaključka je obrazloženje.
4. Zaključak dostaviti Gradskom uredu za obnovu, izgradnju, prostorno uređenje, graditeljstvo i komunalne poslove te Gradskom uredu za mjesnu samoupravu, promet, civilnu zaštitu i sigurnost.

OBRAZLOŽENJE
Vijeće je zaprimilo zahtjev upravitelja Sportskog parka Mladost kojim se moli izuzimanje rasvjete ispred samog Parka, a koja se nalazi na nogostupu Jarunske ulice, iz sustava održavanja rasvjete samog objekta Sportskog parka Mladost.
Grad Zagreb održava javnu rasvjetu postavljenu uz sjeverni rub parkirališta što je vidljivo na slici iz Geoportala Zagreb (zvjezdicama označena rasvjetna tijela javne rasvjete) te je isto potvrđeno očitovanjem nadležnog Sektora za građenje komunalne infrastrukture i održavanje javnoprometnih površina, javnih objekata i javne rasvjete, ali rasvjeta samog nogostupa uz južni rub parkirališta uz SP Mladost se ne održava kao javna rasvjeta već je ista dio rasvjete Sportskog parka.
S obzirom da je nogostup javna površina Vijeće pokreće inicijativu da se ova rasvjeta južnog nogostupa Jarunske ulice uz SP Mladost pripoji javnoj rasvjeti Grada Zagreba te da se rekonstruira i osuvremeni.

Ad. 2. Prijedlog zakupa zemljišta dio k.č.br. 4164 i 4165 obje k.o. Rudeš
Članovi Vijeća primili su materijal uz poziv. Predsjednica uvodno obrazlaže predmetnu točku dnevnog reda te predaje riječ Nikoli Tomašegoviću u ime Odbora za prostorno uređenje. Predsjednica otvara raspravu.
Bez rasprave Vijeće JEDNOGLASNO donosi
Z A K LJ U Č A K
o davanju mišljenja na zahtjev za zakup zemljišta dio k.č.br. 4164 i 4165 obje k.o. Rudeš namjene za poljoprivrednu obradu 
1. Vijeće Gradske četvrti Trešnjevka-jug zaprimilo je dopis Gradskog ureda za upravljanje imovinom i stanovanje, kojim se traži očitovanje o zahtjevu za zakup zemljišta dio k.č.br. 4164 i 4165 obje k.o. Rudeš, namjene za poljoprivrednu obradu za vlastite potrebe, ukupne površine 50 m2.
2. Vijeće daje pozitivno mišljenje na mogućnost davanja u zakup predmetnog dijela zemljišta.
3. Zaključak dostaviti Gradskom uredu za upravljanje imovinom i stanovanje te Gradskom uredu za mjesnu samoupravu, promet, civilnu zaštitu i sigurnost.
Ad. 3. Prijedlozi akcija za nacrt izmjena i dopuna Programa građenja komunalne infrastrukture i Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2024.
Članovi Vijeća primili su materijal naknadno nakon zaprimljenog dopisa Gradskog ureda za obnovu, izgradnju, prostorno uređenje, graditeljstvo i komunalne poslove. Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Danijel Samaržija, Jagoda Novak, Nikola Tomašegović, Marina Ivandić i Elvira Mulić.
Nakon rasprave Vijeće JEDNOGLASNO donosi
Z A K LJ U Č A K
o davanju prijedloga akcija za nacrt izmjena i dopuna Programa građenja komunalne infrastrukture i Programa održavanja javnih prometnih površina, građevina i uređaja javne namjene, javne rasvjete, te izvanrednog održavanja nerazvrstanih cesta na području Grada Zagreba u 2024.
I. Vijeće Gradske četvrti za građenje ili rekonstrukciju nerazvrstanih cesta, izvođenje svjetlosne prometne signalizacije te izvanredno održavanje nerazvrstanih cesta dodaje sljedeće prijedloge:
1. rekonstrukcija dijela ulice Gredice od kbr. 157 do kbr. 155/4. k.č.br. 6382/6/3 k.o. Trešnjevka (Horvati-Srednjaci)
2. uređivanje dijela ulice Borovci kbr. 16-18, dio k.č.br. 6414/1 k.o. Rudeš (Jarun)
3. uređivanje dijela Mrkopaljske ulice od kbr. 12 do 20, pristup dio k.č.br. 5934/3 k.o. Rudeš i dio k.č.br. 6266/38 k.o. Rudeš te cijela k.č.br. 6349 k.o. Rudeš (Jarun)
II. Vijeće za građenje, rekonstrukciju ili sanaciju javnih površina, građevina i uređaja javne namjene, groblja i javne rasvjete u 2024. dodaje sljedeće prijedloge:
1. sanacija sjevernih stepenica platoa Hrgovići-Horvaćanska cesta-Ulica Augusta Prosenika-Ulica Hrvoja Macanovića, k.č.br. 4613/1 i 4607/1 obje k.o. Rudeš (Gajevo)
2. sanacija hidroizolacije i odvodnih vertikala oborinske odvodnje platoa Hrgovići-Horvaćanska cesta-Ulica Augusta Prosenika-Ulica Hrvoja Macanovića, k.č.br. 4613/1 i 4607/1 obje k.o. Rudeš (Gajevo)
3. rekonstrukcija rasvjete južnog nogostupa Jarunske ulice uz Sportski park Mladost (Horvati-Srednjaci).
III. Zaključak dostaviti Gradskom uredu za obnovu, izgradnju, prostorno uređenje, graditeljstvo i komunalne poslove, Gradskom uredu za mjesnu samoupravu, promet, civilnu zaštitu i sigurnost te vijećima mjesnih odbora. 
Ad. 4. Pitanja, prijedlozi i obavijesti
Predsjednica Vijeća Elvira Mulić obavještava prisutne o zaključcima vijeća mjesnih odbora koji su otpremljeni na nadležna postupanja:
Zaključak VMO Horvati-Srednjaci za postavu stalaka za bicikle na nogostupima: u Ulici Vincenta iz Kastva kod kbr. 1, 2, 4, 6, 8, 10, 11, 13, 16 i 23, u Ulici Vladimira Filakovca kod kbr. 7, 13 i 17, u Kikićevoj ulici kod kbr. 1, 4, 7, 13, 16 i 17, u Hećimovićevoj ulici sjeverno od kbr. 3 i 9 te u Horvaćanskoj cesti 59 južno. VMO Horvati-Srednjaci je također donijelo zaključak o zamjeni netipiziranih stupića vatrogasnim zaštitnim stupićima u Ulici braće Domany 2.
Zaključak VMO Knežija o izmještanju dva zelena otoka u Ulici Antona Dolenca kod kbr. 10.
Zaključak VMO Vrbani o sanaciji dijela rubnjaka i obnovi horizontalne signalizacije na parkiralištu u Rujanskoj sjeveroistočno od kbr. 4.
Ponovno je zatraženo i  očitovanje o mogućnosti izmjene voznog reda autobusne linije 107 Jankomir-Žitnjak na način da se uvede cjelodnevna linija s češćim polascima s obzirom da je trgovačko društvo ZET d.o.o. nabavio nova vozila.
Nastavljaju se aktivnosti planirane kroz planove potreba u 2024. o čemu članovi vijeća redovito dobivaju pozive putem e-pošte. 11.5.2024. održan je prvi vikend Dana Trešenjevke-jug,  pod nazivom Proljeće na Knežiji pri čemu je održana i jedna šetnja s građanima. 18.5.2024. Dani Trešnjevke-jug se nastavljaju obilježavanjem Dana MO Gajevo u sklopu kojih će biti i oslikavanje murala te čišćenje potoka zajedno s nevladinim organizacijama i volonterima. 25.5.2024. se održava Dan MO Jarun i Dan MO Prečko. 
Član Vijeća Danijel Samaržija predložio je da se od Podružnice Zrinjevac zatraži dostava očitovanja vezano za sakupljenu travu i granje koje stoji na zelenim površinama već dulje vrijeme.
Predsjednica Vijeća odgovara da je uobičajeno da se nakon 2-3 dana, ovisno o raspoloživosti kamiona, odvozi sakupljena trava i granje te podsjeća da je za traženje očitovanja potrebno  dostaviti točne lokacije uz koje bi bilo dobro priložiti i fotografije ukoliko postoje. 
Članica Vijeća Jagoda Novak traži točan datum realizacije projekta rasvjete u Osnovnoj školi Bartola Kašića.
Predsjednica Vijeća odgovara da je nedavno stiglo očitovanje Gradskog ureda za obnovu, izgradnju, prostorno uređenje, graditeljstvo i komunalne poslove o statusima akcija vezano za javnu rasvjetu na području Gradske četvrti Trešnjevka-jug, ali da se može ponovno zatražiti.
Članica Vijeća Jagoda Novak spominjući peticiju građana protiv gradnje parkinga na dijelu pseće livade postavlja upit o parkiralištu na ulazu u RSC Jarun u ulici Hrgovići.
Predsjednica Vijeća podsjeća da je ovo Vijeće donijelo zaključak kojim se odgađa izgradnja prarkirališta na tri mjeseca te napominje da nije zaprimljena nikakva peticija. Važno je da su potpisnici peticije građani adrese stanovanja na Gradskoj četvrti Trešnjevka-jug sukladno članku 40. stavku 4. Pravila Gradske četvrti Trešnjevka-jug (Službeni glasnik Grada Zagreba 33/22) te moli dostavu pisanog upita koji bi se mogao proslijediti nadležnom tijelu na očitovanje.
Članica Vijeća Rada Borić obavještava da je održana prva kino projekcija u sjedištu MO Horvati-Srednjaci, Horvaćanska cesta 54. Prikazan je film „Pamtim samo sretne dane“.
Predsjednica Vijeća napominje kako se ovom aktivnosti kroz Plan potreba Mjesnog odbora Horvati-Srednjaci revitalizira staro kino tzv. Buhara na način da će se svaka dva tjedna održati kino projekcija nedjeljom.
Članica Vijeća Irena Rožman traži da se očitsti šuma u Prečkom kod Petrovaradinske šume.
Predsjednica Vijeća moli da se dostavi pismeni upit kako bi se zatražilo čišćenje i očitovanje, budući da je najvjerojatnije riječ o državnom zemljištu.
Budući da više nitko ne traži riječ, predsjednica zaključuje sjednicu.
Dovršeno u 18:25 sati.

KLASA: 024-08/24-002/129
URBROJ: 251-11-13-15/001-24-3
Zagreb, 13. svibnja 2024.

Zapisnik vodila:
Marijana Hrestak, univ.spec.
Predsjednica
Vijeća Gradske četvrti
Trešnjevka – jug

Elvira Mulić, v.r.

Izvješće o glasanju na 35. sjednici VGČ Trešnjevka-jug, 13.5.2024.

	Prihvaćanje zapisnika 
34. sjednice
	Dnevni red
	Ad.1.
	Ad.2
	Ad.3.

	1.
	RADA BORIĆ
	+
	+
	+
	+
	+

	2.
	TOMA BOŠNJAK
	+
	+
	+
	+
	+

	3.
	MARINA IVANDIĆ
	+
	+
	+
	+
	+

	4.
	DAVOR JANDRIĆ
	+
	+
	+
	+
	+

	5.
	JAKOV KIŠ
	+
	+
	+
	+
	+

	6.
	NENAD LJUBIĆ
	+
	+
	+
	+
	+

	7.
	ELVIRA MULIĆ
	+
	+
	+
	+
	+

	8.
	ZVONIMIR MUSTAF
	+
	+
	+
	+
	+

	9.
	JAGODA NOVAK
	+
	+
	+
	+
	+

	10.
	JOSIP MARKANOVIĆ
	+
	+
	+
	+
	+

	11.
	LARISA PETRIĆ
	+
	+
	+
	+
	+

	12.
	IRENA ROŽMAN
	+
	+
	+
	+
	+

	13.
	DANIJEL SAMARŽIJA
	+
	+
	+
	+
	+

	14.
	MARIN SLADIĆ
	+
	+
	+
	+
	+

	15.
	DANIELA ŠIRINIĆ
	+
	+
	+
	+
	+

	16.
	DAVOR TERZIĆ
	+
	+
	+
	+
	+

	17.
	NIKOLA TOMAŠEGOVIĆ
	+
	+
	+
	+
	+

	18.
	ESAD TURKOVIĆ
	+
	+
	+
	+
	+

	19.
	SLAVEN VUKASOVIĆ
	+
	+
	+
	+
	+

